Source: https://www.007sport.ro/volei-feminin-sambata-14-octombrie-incepe-noul-sezon-al-diviziei-a1-derby-ul-capitalei-se-vede-direct-la-digi-sport/
Timestamp: 2017-12-14 14:56:28+00:00

Document:
Volei feminin: Sâmbătă, 14 octombrie, începe noul sezon al Diviziei A1 | Derby-ul Capitalei se vede în direct la Digi Sport | 007sport
Volei feminin: Sâmbătă, 14 octombrie, începe noul sezon al Diviziei A1 | Derby-ul Capitalei se vede în direct la Digi Sport
Data: 11 octombrie 2017, 19:47 | Autor: Nănuț Mădălina
Sâmbătă 14 octombrie2017 începe sezonul 2017-2018 al Diviziei A1 la volei feminin, competiție ce aduce la start în acest sezon doar 10 formații.
Pentru titlul de Campioana României se vor duela în acest sezon următoarele formații: CSM Volei Alba-Blaj ( echipă ce s-a clasat pe primul loc al Diviziei A1 în ultimii 3 ani), CSM București (Vicecampioana României), CSM Târgoviște (medaliata cu bronz în sezonul 2016-2017), ACS Penicilina Iași, CSU Medicina CSS Tîrgu Mureș, CS ”U” NTT Data Cluj, CSM Lugoj, CS Știința Bacău, ACS Agroland Timișoara și CS Dinamo București.
La finalul sezonului trecut SCM U Craiova și CSU Galați au părăsit prima ligă după ce au încheiat pe ultimele 2 locuri ale clasamentului. Dar cele 2 formații nu sunt singurele care au spus ”la revedere” primului eșalon voleibalistic. VC Unic LPS Piatra Neamț și SCM Pitești au renunțat să mai evolueze în Divizia A1 din cauza problemelor financiare.
ACS Agroland Timișoara și CS ”U” NTT Data Cluj sunt echipele care au promovat în noul sezon al Divizie A1.
Prima etapă a sezonului 2017-2018 a Diviziei A1 la volei feminin se va disputa pe parcursul a 2 zile, primele 4 meciuri urmând să se dispute sâmbătă 14 octombrie, în timp ce singurul meci ce va fi transmis în direct la Digi Sport se va juca luni, 16 octombrie.
Primul meci al sezonului va începe la ora 17:00 la Bacău, unde pe teren se vor întâlni CS Știința Bacău și echipan nou-promovată ACS Agroland Timișoara, în timp ce în ultimul meci al etapei întâi adversare vor fi echipele ce reprezintă Capitala României: CSM București și CS Dinamo București. Campioana României, CSM Volei Alba-Blaj, va primi vizita formației CSM Lugoj.
În prima etapă a Diviziei A1 la volei feminin se vor disputa următoarele partide:
CSM Târgoviște – ACS Penicilina Iași, ora 18:00
CSU Medicina CSS Tîrgu Mureș – CS ”U” NTT Data Cluj, ora 18:00
CSM Volei Alba-Blaj – CSM Lugoj, ora 18:00
CS Știința Bacău – ACS Agroland Timișoara, ora 17:00
CSM București – CS Dinamo București, ora 18:00, meci transmis în direct la Digi Sport
Volei masculin: S-au disputat primele 6 partide din Divizia A1 | Programul etapei cu numărul 2
Volei feminin: Voleibalistele de la UVT Agroland Timisoara – pregatite pentru a debuta in prima liga

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 

CSM